શુક્રવારના રોજ રિલીઝ થયેલ રાજકુમાર રાવની ફિલ્મ ન્યૂટન ઓસ્કાર માટે સિલેક્ટ થઇ છે. ફિલ્મ ફેડરેશન ઓફ ઇન્ડિયાએ શુક્રવારે આ અંગે જાહેરાત કરી હતી. અમિત માસુરકરની આ ફિલ્મ લોકતંત્ર અને ચૂંટણીના વિષય પર આધારિત છે. છત્તીસગઢના અંતરિયાળ નક્સલી વિસ્તારમાં થતી ચૂંટણી અંગે અહીં વાત કરવામાં આવી છે. રિલીઝના પ્રથમ દિવસે જ ફિલ્મની પસંદ ઓસ્કાર માટે કરવામાં આવી છે. ઇન્ડિયા તરફથી ઓસ્કારની બેસ્ટ ફોરેન ફિલ્મ કેટેગરીમાં ન્યૂટન ફિલ્મ નોમિનેટ કરવામાં આવી છે. બોલિવૂડની 26 ફિલ્મોને પછાડીને ન્યૂટન ફિલ્મ ઑસ્કારમાં જવાની તક ઝડપી છે. ક્રિટિક્સ તરફથી આ ફિલ્મને ઘણો સારો રિસ્પોન્સ મળ્યો છે.